Фытыр саҙаҡаһы — инсан өсөн бик мөһим саҙаҡа. Ул — мосолмандың был донъяға килеүе өсөн шөкөр саҙаҡаһы. Шуның өсөн ғәилә башлығына ғәиләһенең һәр ағзаһы исеменән фытыр саҙаҡаһы биреү вазифаһы йөкләнгән. Хатта ғәйет көнгә ҡаршы төндә тыуған бала өсөн дә ғәйет көнө фытырҙы бирер кәрәк. Фытыр саҙаҡаһы өс мәҙһәб талабына ҡарағанда — фарыз, Хәнәфи мәҙһәбе буйынса иһә важиб.